### KDAJ: v soboto, 21. aprila 2018

|  |  |
| --- | --- |
| **Zborno mesto in ura odhoda:** | Ob 6.30 uri na avtobusnem obračališču Senovo. |
| **Območje:**  | Kamniške Alpe |
| **Organizator:****Vodnik:** | PD Bohor Senovo - Marjan PozničBoštjan Kozole (VPZS) |
| **Težavnostna stopnja poti:** | Nezahtevna označena pot |
| **Potreben čas:** | Golnik - Gozd: 1h (vzpon)Gozd - Koča na Kriški gori: 1h 15 min (vzpon)Koča na Kriški gori - Gozd - Golnik: 1h 45 min (povratek)**Skupaj: 4h**  |
| **Način prevoza:** | Avtobus oz. osebni avtomobili, če bo manjše število prijavljenih udeležencev. |
| **Cena:** | Cena prevoza bo odvisna od števila prijav, otroci in mladina 20% popust. |
| **Oprema in dokumenti:** | * Planinska oprema: planinski čevlji, vetrovka, palice, rezervno perilo;
* Hrana in pijača iz nahrbtnika. Koča na Kriški gori je oskrbovana;
* Planinska izkaznica s plačano članarino za leto 2018.
 |
| **Prijave:** | Zaradi organizacije izleta se prijavite pravočasno, t.j. najmanj do **četrtka, 19. 4. 2018** pri Marjanu Pozniču - tel. **041-901-308** ali ob ponedeljkih med 19. in 20. uro v planinski pisarni na Senovem, Titova 106, vhod iz zadnje strani poslovne stavbe.  |
| **Opis ture:** | Kriška gora na zahodu Kamniških Alp omogoča čudovito razgledno doživetje v vseh letnih časih. Stoji zahodno od Storžiča in je del nezgrešljive gorske panorame nad Kranjem z okolico. Start bo v kraju Golnik. Z enega od parkirišč pri Kliniki Golnik se bomo povzpeli do vasi Gozd. Pot večinoma poteka po gozdu. Tu bomo pot nadaljevali desno v smeri Kriške gore. Tudi ta del poti poteka večinoma po gozdu. Ob poti so številne klopi in ob njih imena klopi. Iz gozda stopimo tik pred na Kočo na Kriški gori. Pri koči se bomo spočili in malo posedeli ter uživali v razgledu. Ker na južno in zahodno stran od koče ni gozda, je lep razgled predvsem proti Gorenjski ravnini in v ozadju proti Julijskim Alpam vse do Triglava. V bližini se lepo vidi Dobrča z Lešansko planino in Begunjščica. Med obema omenjenima vrhovoma pa se zadaj vidi Stol. S koče se bomo nato vrnili po isti poti do izhodišča v Golnik. Kriška gora je točka **Slovenske planinske poti**. |
| ***OPOZORILO:*** | *S prijavo na izlet udeleženec potrdi, da je seznanjen z zahtevnostjo ture ter da izpolnjuje zdravstvene, fizične in tehnične pogoje (oprema) za varno sodelovanje na turi in, da ima plačano letno članarino za leto 2018.**Udeleženec je dolžan upoštevati navodila in odločitve vodnika, v nasprotnem primeru hodi na lastno odgovornost.* |

Vljudno vabljeni! PD Bohor Senovo - Komisija za izletništvo